Boek: Ingrid Jonker – ŉ biografie | Maroela Media
Ingrid Jonker, begaafde jong digter, loop op 19 Julie 1965 die see in by Drieankerbaai en verdrink. Sy laat haar familie en vriende agter met meer vrae as antwoorde. Gedurende die afgelope 50 jaar het sy ŉ ikoon van die Afrikaanse en Suid- Afrikaanse letterkunde geword. In so ŉ mate, dat haar lewe en veral haar dood soms haar werk en die belangrike bydrae wat sy tot die literêre beweging van die Sestigers gemaak het, oorskadu.
Metelerkamp bring nuwe inligting aan die lig wat sy neem uit onbekende nuwe briewe en dagboekinskrywings, onder meer uit die dagboeke van Jack Cope. Talle nuwe onderhoude met mense wat Jonker geken het, word in die biografie opgeneem. Sy weerlê ook die beeld van Jonker as ŉ ongebalanseerde kunstenaar wat haar houvas op die werklikheid verloor het in hierdie toeganklike biografie oor een van Suid-Afrika se aangrypendste kunstenaars.
*Prys is onderhewig aan verandering
ek vra jou · 2 weke gelede
Ek besit reeds: Ingrid Jonker- beeld van ‘n digterslewe (2003) wat deur dieselfde skryfster saamgestel is. Daarin is ook onderhoude ens – nou wonder ek is hierdie ‘n herhaling met ‘n ander baadjie aan of ry die skryfster dalk bietjie op die Jonker geldtrein. Ek wil regtig net eerlikwaar weet.
Maroela Media het met die uitgewers gesels en hulle het bevestig die boek bevat inligting wat nog nooit voorheen gepubliseer is nie, en dus nie met die eerste boek vergelyk kan word nie. Metelerkamp bring nuwe inligting aan die lig wat sy uit nuwe briewe en dagboekinskrywings, onder meer uit die dagboeke van Jack Cope, geneem het. Daar is ook talle nuwe onderhoude met mense wat Jonker geken het, in die biografie opgeneem.
Kontak ons asseblief by [email protected] indien jy enige verdere inligting benodig, dan kan ons jou direk met die uitgewer in kontak bring.